آوروپا بیرلیگی، بیرلشمیش میللت‌لر (بمت) ده اصلاحات ایستییر.
آوروپا بیرلیگی کونسئی صدری دونالد توسک، بمت-نین سون ایللرده نفوذوندا ایتکی یاشادیغینی قید ائده‌رک،
آوروپا بیرلیگی"، حاضیردا ماسادا اولان بمت-ده اصلاحات آپاریلماسینا دایر فیکیرلری مینیموم ضرورت کیمی قیمتلندیریر". دئدی.
توسک، آمریکانین نیویورک شهرینده توپ‌لانان بمت باش مجلیسینده ائتدیگی چیخیشیندا، بمت-نین موناقیشه‌لر، قیت‌لیق، زورلا یئرین‌دن ائتمه، ترورچولوق و نوکلئر گرگین‌لیگه قاییدیش کیمی پروبلم‌لری اله آلمادا ان یاخشی واسطه اولدوغونو آنجاق قورولوشدا بعضی دییشیک‌لیک‌لر ائدیلمه‌سی واجیب‌لیگینه ایشاره ائتدی.
توسک، بمت-نین داها انرژیک، بوتون حرکت‌لرینده آیدین و معین بیر مقصدله حرکت ائده بیله‌جک داها آز بوروکراتیک بیر تشکیلات اولماسینی گؤزلدیک‌لرینی قید ائدیب.
بمت-نین اورتاق ایرا‌ده‌نی حیاتا کئچیرمک اوچون بیر واسطه اولا‌راق قالدیغینی قید ائدن توسک، 11 سپتامبردا بمت امنیت شوراسی‌نین موشک پروقرامی سببیله شما‌لی کوره‌یه قارشی قبول ائتدیگی تحریم قرارلارینی "حقیقی لیدرلیک و بیرلیک ایمکان‌لاری‌نین موجودلوغونون بیر ایشاره‌شی" کیمی قیمتلندیریب.
دونالد توسک، بمت موناقیشه آلتیندا، رادیکالشمه‌یه قارشی داها چوخونون آپاریلماسینا احتیاج دویولدوغونو دا دیله گتیردی.
